FCA37
Escrit en què se sol·licita l’extensió dels efectes de la prova pericial practicada a un procediment connex. (article 61.5 LJCA)

A LA SALA CONTENCIOSA ADMINISTRATIVA 
O
A LA SECCIÓ CONTENCIOSA ADMINISTRATIVA DEL TRIBUNAL D’INSTÀNCIA

...................., procurador/procuradora dels tribunals (preceptiu en cas d’adreçar-se a la Sala) / advocat/advocada de l’Il·lustre Col·legi d’Advocats de ........ (en cas d’adreçar-se a la Secció), en nom d .................., representació que tinc acreditada en les actuacions de recurs contenciós administratiu núm. ...., interposat contra l’acte de ........., sobre ..........., comparec davant d’aquesta Sala / d’aquesta Secció del Tribunal d’Instància i 

MANIFESTO:
1.	Que en aquestes actuacions s’ha practicat la prova pericial consistent en ................ (identifiqueu la prova pericial els efectes de la qual interessa ampliar a un altre procediment).
2.	Que, a l’empara del que estableix l’article 61.5 de la LJCA, m’interessa l’ampliació dels efectes de la prova pericial esmentada a les actuacions de recurs contenciós administratiu ordinari núm. ......., seguides també en aquesta Secció / aquesta Sala a instància del meu poderdant.
3.	Que el recurs del qual m’interessa l’ampliació dels efectes de la prova pericial mencionada té connexió directa amb aquest, atès que ............... (especifiqueu les circumstàncies d’on deriva la connexió entre ambdós procediments).

Per això, 

SOL·LICITO:

1.	Que admeteu aquest escrit.
2.	Que, amb l’audiència prèvia de la part contrària, decidiu l’extensió dels efectes de la prova pericial esmentada a les actuacions de recurs contenciós administratiu ordinari núm. ......., seguides en aquesta Secció / aquesta Sala.

  ....., ....... de/d’................. de ..............